การบินไทย 3 เดือนแรกปีนี้ กำไรหมื่นล้าน
การบินไทย 3 เดือนแรกปีนี้ กำไรหมื่นล้าน
12 พ.ค. 2566

การบินไทย 3 เดือนแรกปีนี้ กำไรหมื่นล้าน /โดย ลงทุนแมน
ไม่กี่ชั่วโมงที่ผ่านมา ทาง บริษัท การบินไทย จำกัด (มหาชน) หรือ THAI ได้มีการรายงานผลประกอบการไตรมาสแรกปีนี้ต่อทางตลาดหลักทรัพย์ โดยมีรายได้ 41,507 ล้านบาท และกำไร 12,514 ล้านบาท เติบโตจากช่วงเดียวกันของปีก่อน 271% และ 485% ตามลำดับ
โดยเป็นกำไรจากการดำเนินงาน หลังหักต้นทุนการเงิน 9,485 ล้านบาท ซึ่งไม่รวมกำไรขาดทุนที่เกิดขึ้นครั้งเดียว เช่น กำไรจากการปรับโครงสร้างหนี้ กำไรจากการขายสินทรัพย์ เป็นต้น
หรือพูดง่าย ๆ ว่า การบินไทยสร้างกำไรที่ได้มาจากการทำธุรกิจ ขายตั๋วค่าโดยสาร ค่าน้ำหนักกระเป๋า และค่าขนส่งได้แล้ว
เหตุผลที่รายได้ กำไร ของการบินไทย เพิ่มขึ้นแบบก้าวกระโดด ก็เพราะความต้องการเดินทางของผู้โดยสารเพิ่มขึ้นต่อเนื่อง
โดยการบินไทยมีจำนวนผู้โดยสารเพิ่มขึ้นเป็น 3.25 ล้านคน เติบโต 245% จากช่วงเดียวกันของปีก่อน
ซึ่งทำให้มีการใช้สินทรัพย์อย่างมีประสิทธิภาพมากขึ้น ส่งผลให้กำไรมีการเติบโตมากกว่ารายได้นั่นเอง
โดยการบินไทยได้มีการให้บริการเที่ยวบินรองรับการเดินทาง 34 เส้นทางบินทั่วโลก ทั้งยุโรป ออสเตรเลีย และเอเชีย พร้อมเพิ่มความถี่ในเที่ยวบินยอดนิยม อย่างประเทศญี่ปุ่นและประเทศเกาหลีใต้
ทั้งนี้ การบินไทย ถูกทางตลาดหลักทรัพย์ห้ามซื้อขายหลักทรัพย์ชั่วคราว ตั้งแต่ปี 2564 ที่ผ่านมา เนื่องจากอยู่ระหว่างพิจารณาเข้าข่ายอาจถูกเพิกถอนกรณีส่วนผู้ถือหุ้นติดลบ
โดยการบินไทยเริ่มเข้าสู่แผนฟื้นฟูกิจการตั้งแต่ปี 2563 ซึ่งได้มีการปรับโครงสร้างธุรกิจ ปรับโครงสร้างหนี้ และขายทรัพย์สินที่ไม่ใช่ธุรกิจหลัก รวมถึงได้ยื่นขอแก้ไขแผนฟื้นฟูกิจการ
อย่างไรก็ตาม การบินไทยคาดว่า หากดำเนินการทุกอย่างเป็นไปตามแผนกำหนดไว้ ก็จะสามารถออกจากแผนฟื้นฟูกิจการ และกลับเข้ามาซื้อขายในตลาดหลักทรัพย์ได้ภายในปี 2567 หรือในปีหน้า นั่นเอง..
╔═══════════╗
ภาวะเงินเฟ้อ ตลาดผันผวนแบบนี้ ติดตามข่าวเศรษฐกิจแบบเน้น ๆ จากหลายเพจได้ใน Blockdit - คอนเทนต์แพลตฟอร์มที่มีผู้ใช้งานเป็นประจำ 2 ล้านคน ลองใช้ฟรี 
╚═══════════╝
ติดตามลงทุนแมนได้ที่
Website - 
Blockdit - 
Facebook - 
Twitter - 
Instagram - 
YouTube - 
TikTok - 
Spotify - 
Apple Podcasts - 
Soundcloud - 
References
- 
-